CELEX: 62011TN0461
Language: el
Date: 2011-08-22 00:00:00
Title: Υπόθεση T-461/11: Προσφυγή της 22ας Αυγούστου 2011 — Natura Selection κατά ΓΕΕΑ — Menard (natura)

19.11.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 340/25
            
         Προσφυγή της 22ας Αυγούστου 2011 — Natura Selection κατά ΓΕΕΑ — Menard (natura)
   (Υπόθεση T-461/11)
   2011/C 340/52
   Γλώσσα του δικογράφου της προσφυγής: η ισπανική
   
      Διάδικοι
   
   
      Προσφεύγουσα: Natura Selection, SL (Βαρκελώνη, Ισπανία) (εκπρόσωπος: E. Sugrañes Coca, abogada)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Ernest Menard SA (Bourseul, Γαλλία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να δεχτεί την προσφυγή της,
            
         
               —
            
            
               να υποχρεώσει το ΓΕΕΑ να προσκομίσει στο πλαίσιο της παρούσας διαδικασίας τα αποδεικτικά στοιχεία της φήμης στα οποία παρέπεμψε η προσφεύγουσα κατά τη διάρκεια της διαδικασίας προσφυγής στην υπόθεση R 2454/2010-2 και τα οποία προσδιορίστηκαν με το σημείο 39 του δικογράφου της προσφυγής,
            
         
               —
            
            
               να ακυρώσει την απόφαση που εξέδωσε το δεύτερο τμήμα προσφυγών του ΓΕΕΑ στην υπόθεση R 2454/2010-2 και την απόφαση που εξέδωσε το τμήμα ανακοπών στις 21 Οκτωβρίου 2010 στην υπόθεση B 1072513,
            
         
               —
            
            
               να δεχτεί στο σύνολό της την υπ’ αριθ. 4 713 368 αίτηση καταχώρισης του εικονιστικού σήματος «natura», η οποία απορρίφθηκε με την απόφαση B 1072513 του τμήματος ανακοπών για τα προϊόντα της κλάσεως 20,
            
         
               —
            
            
               να καταδικάσει το ΓΕΕΑ στο σύνολο των δικαστικών εξόδων.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: η προσφεύγουσα.
   
      Σήμα προς καταχώριση: εικονιστικό σήμα «natura» για προϊόντα και υπηρεσίες των κλάσεων 14, 20, 25 και 35.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Ernest Menard SΑ.
   
      Αντιταχθέν σήμα ή σημείο: λεκτικό σήμα «natura» για προϊόντα και υπηρεσίες των κλάσεων 19 και 20.
   
      Απόφαση του τμήματος ανακοπών: Δέχεται την ανακοπή.
   
      Απόφαση του τμήματος προσφυγών: Απορρίπτει την προσφυγή.
   
      Προβαλλόμενοι λόγοι: Παράβαση του άρθρου 8, παράγραφος 1, στοιχείο β', του κανονισμού (ΕΚ) 207/2009 (1), δεδομένου ότι δεν υφίσταται κίνδυνος συγχύσεως μεταξύ των αντιπαρατιθέμενων σημάτων.
   
      (1)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (ΕΕ L 78, σ. 1).